IN627A 2016/27-0. SOLICITUDE DE GAS GALICIA SDG, S. A. DE AUTORIZACIÓNDE EXECUCIÓN DA INFRAESTRUTURA GASISTA NO NÚCLEO DE POBOACIÓNDE TOMIÑO (PONTEVEDRA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 13/12/2016)

A respecto da autorización administrativa para a distribución de gas natural canalizado no núcleo de poboación de Tomiño (Pontevedra), e ante as solicitudes presentadas en concorrencia por dúas empresas (Gas Galicia SDG SA e Primagás Energía Distribución SA), a Dirección Xeral de Enerxía e Minas resolveu, con data 18 de xullo de 2016, o trámite de competencia a favor de Gas Galicia SDG SA, o que implica continuar coa tramitación do procedemento de autorización administrativa unicamente con esta empresa. Polo tanto, e para os efectos previstos no artigo 73 da Lei 34/1998, de 7 de outubro, do sector de hidrocarburos, no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa. PETICIONARIO: Gas Galicia SDG SA, con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707–Santiago de Compostela (A Coruña). ANTECEDENTES: O 25/03/2008 a Dirección Xeral de Industria, Enerxía e Minas ditou resolución pola que se outorgou a Gas Galicia SDG SA a autorización administrativa para a distribución de gas natural canalizado no termo municipal de Tomiño (Pontevedra); que se publicou no Diario Oficial de Galicia do 22/04/2008 e no Boletín Oficial da Provincia do 16/04/2008. O 21/01/2016 a Dirección Xeral de Enerxía e Minas ditou resolución pola que se revogou a autorización administrativa outorgada a Gas Galicia SDG SA para a distribución de gas natural canalizado no termo municipal de Tomiño e se procedeu á incautación da correspondente fianza. OBXECTO DA PETICIÓN: Autorización administrativa e aprobación do proxecto de execución que leva por título “Proxecto de autorización administrativa e execución de instalacións para módulo de regasificación e rede de distribución de gas natural para dar subministración ao termo municipal de Tomiño (Pontevedra)”. DESCRICIÓN DAS INSTALACIÓNS: Segundo consta neste proxecto, a subministración de gas natural realizarase dende a Planta de GNL que se situará na parcela de referencia catastral 36054A068001340000ED (Polígono 68, Parcela 134, Seixo, termo municipal de Tomiño), e que disporá das seguintes características xerais: Capacidade de almacenamento de GNL de 10 m3 (cun depósito horizontal); Capacidade de regasificación de 300 m3(N)/h; e Presión de subministración de gas natural de 2 bar. A rede de distribución proxectada, que se circunscribe ao núcleo urbano de Tomiño, realizarase no rango de presión MOP = 2 bar, en tubaxe de polietileno PE-100 SDR 17,6 / SDR 17, e estará constituída por unha rede principal que partirá da citada Planta de GNL (en diámetro de 160 mm) e unha rede secundaria que partirá da rede principal e ramificarase polas distintas rúas do núcleo urbano (en diámetros de 110 e 63 mm). A lonxitude total da rede de distribución será de 5.859 m. TERMO MUNICIPAL: A solicitude afecta ao termo municipal de Tomiño, na provincia de Pontevedra. ORZAMENTO: Trescentos oitenta mil cincocentos oitenta e seis euros con setenta e cinco céntimos (380.586,75 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións no prazo de 20 días a partir da data de publicación deste anuncio, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, planta 4ª, 15781–Santiago de Compostela, así como na Xefatura Territorial de Pontevedra da Consellería de Economía, Emprego e Industria, R/ Fernández Ladreda, 43, 5º–36071 Pontevedra. Santiago de Compostela, a 8 de novembro de 2016.—O Director Xeral de Enerxía e Minas, Cristian Israel Cuadriello Sisawo.